לארי פיין

לארי פיין (באנגלית: Larry Fine; 5 באוקטובר 1902 - 24 בינואר 1975) היה קומיקאי ושחקן קולנוע יהודי-אמריקאי.

חייו 
נולד בפילדלפיה בשם לואיס פיינברג למשפחה יהודית.

החל את דרכו ככנר במופעי וודוויל. בשנת 1925 חבר לקומיקאי טד הילי, ונעשה חלק מהרכב הקומיקאים "שלושת המוקיונים", לצד האחים מו הווארד ושמפ הווארד.

במסגרת ההרכב כיכב במספר קומדיות, בתחילה בהפקת אולפני מטרו גולדווין מאייר, ולאחר מכן, בשנות ה-30' וה- 40', בהפקת אולפני קולומביה תחת המפיק ג'ולס וייט.

בסך הכל הופיע ב-206 סרטים קצרים כחלק מהרכב הקומיקאים.

בסרטם של האחים פארלי משנת 2012, "the Three Stooges", גולמה דמותו של פיין על ידי השחקן שון הייז.

קישורים חיצוניים

 

ערכים שבהם תבנית בריטניקה אינה מתאימה
קומיקאים יהודים אמריקאים
שחקני קולנוע וטלוויזיה אמריקאים
אמריקאים שנולדו ב-1902
אמריקאים שנפטרו ב-1975